钦定古今图书集成/明伦汇编/官常典/第379卷 > 韩宣
## 钦定古今图书集成/明伦汇编/官常典/第379卷 > 韩宣

按《三国魏志裴潜传》注：宣字京然，渤海人也。为人短
小。建安中，丞相召署军谋掾，冗散在邺，尝于邺出入
宫，于东掖门内与临淄侯植相遇，时天新雨，地有泥
潦，宣欲避之，阂潦不得去，乃以扇自障，住于道边。植
嫌宣既不去，又不为礼，乃驻车使其常从问宣何官，
宣云：“‘丞相军谋掾也’。植又问曰：‘应得唐突列侯否’？宣”
曰：“《春秋》之义王人虽微列于诸侯之上未闻宰士而
为下土诸侯礼也。”植。又曰：“即如所言为人父吏见其
子应有礼否”宣。又曰：“于礼臣子一例也。”而宣年。又长
植知其枝柱难穷乃释去具为太子言以为辩黄初
中为尚书郎尝以职事当受罚于殿前已缚束杖未
行文帝辇过问此为谁左右对曰：“尚书郎渤海韩宣
也。”帝追念前临淄侯所说，乃寤曰：“是子建所道韩宣
邪？”特原之。遂解其缚。时天大寒，宣前以当受杖，豫脱
裤缠，裈面，缚及其原，裈腰不下，乃趋而去。帝目而送
之，笑曰：“此家有瞻谛之士也。”后出为清河东郡太守。
明帝时，为尚书、大鸿胪，数岁卒。宣前后当官，在能否
之间，然善以己恕人。始南阳韩暨以宿德在宣前为
大鸿胪。暨为人贤，及宣在后，亦称职。故鸿胪中为之
语曰：“大鸿胪，小鸿胪，前后治行曷相如。”